Sa 


REUNION PUBLICO PA 
BIN UN UN RWZI NOBO 
DEN PARLAMENTO 


BRIYANDO FUERTE + TRECIENDO CLARIDAD 


DIABIERNA 31 MEI 2024 


GERLIEN CROES A RECTIFICA Y PIDI DISCULPA 
NA MINISTER PRESIDENT 


aki bisando cu ni e, ni su tata ta doño di e 
compania di abogado. E unico doño actual ta 
Sr. Anthony Ruiz. Pues, ni como heredero, 
Sra. Wever Croes lo toca parti. 


Diahuebs atardi Parlamentario Sra. Gerlien 
Croes durante su discurso den parlamento a 
extende su disculpa na Promer Minister di su 
acusacionnan cu e no tin prueba pe. Pues el'a 
rectifica su ponencia. 

Hendrik Croes tin 82 aña y a stop di traha cu 
Gerlien a lansa acusacion falso, bisando cu 80 aña, pues tin 2 aña cu no ta trahando mas. 
Evelyn ta accionista of heredero den compania 
di abogacia di su tata, esta, Sr. Hendrik Croes.  Gerlien Croes a purba di crea un storia falso, 
sin tin ningun prueba di loke la trece dilanti. 


la 95 e acusacionan sin prueba, indicando tambe cu q 
Ora a yega su turno, el'a pidi disculpa pa su 


Sra. Wever Croes a refuta e acusacionnan . a : 
lo no kier haye dilanti corte. 


12 HURADO A HAYA DONALD TRUMP CULPABEL DEN CASO DI 
FRAUDE CU PAGONAN HACI NA MODELO PA CUMPRA SILENCIO 


Diahuebs atardi 12 hurado den corte na 
Merca a trece nan husgacion dilanti. Tur 12 
hurado, unanime, a haya cu Donald Trump 
ta culapebel di falsifica administracion pa 
sconde pagonan haci na un modelo "Stormy 
Daniel". 


Den añanan anterior Donald Trump a 
manetene un relacion cu e modelo. Na dado 
momento a paga e modelo 130 mil dollar pa 
cumpra su silencio, den porta di eleccion. E 


pago di 130 mil no ta viola ningun ley, pero 
a declare como gastonan di abogado. Esey si 
ta un delito. 


Como ex president di Merca, dia 12 di juli 
Hues lo dicta e castigo cu e lo haya. Como ex 
presidente, casi sigur e lo no bay cera, pero 
lo por haya otro sorto di castigo. 


E sentencia no ta strobe di core pa president, 
pero si por strobe di emiti su voto. 


POLIS A CONFISCA 
2 AUTO FOR DI 
PINDASTRAAT RELACIONA | 
CU LADRONICIA 

SEÑAL Y SINTOMANAN DI MEASLES (SARAMPI) 


0.05.2024. Na momento cu un persona bin 
den contacto cu e virus di Measles, e prome 
sintomanan normalmente ta cuminsa aparece 
entre 10 cu 14 dia despues di e contacto. 
Measles ta afecta e via respiratorio y despues ta 
plama full den e curpa. E prome sintomanan ta 
dura entre 4 pa 7 dia y ta encera: 


. Nanishi ta core 

. Keintura 

° Tos 

. Wowo cora y ta core awa? 

. Manchanan blanco chikito parti paden 
die boca 


Entre 7 cu 18 dia despues di e contacto cu e 
virus ta aparece un rash cu mayoria di biaha ta 
cuminsa na cara y nek pa despues plama riba 
full e curpa. E rash ta dura den mayoria caso 
alrededor di 5 pa 6 dia prome cu e disparce. 


Mayoria morto a consecuencia di 
Measles ta pa motibo di complicacion 
relaciona cu e malesa. Complicacionan 
cu por presenta ta: 


o Pulmonia 

. Meningitis 

. Cieguedad 

° Ataca 

. Infeccion di horea 

. Diarea severo cu deshidratacion 


Tur persona cu no ta vacuna of esnan 
cu a wordo vacuna y no a desaroya 
immunidad por wordo contagia. 
Muchanan no vacuna y hende muher 
na estado ta esnan mas na riesgo pa desaroya 
complicacion. Si un hende muher na estado 
haya Measles durante su embaraso esaki por ta 
hopi peligroso pa e mama y por resulta den un 
parto prematuro pa e baby. 


Pa mas informacion like nos Facebook page 
Directie Volksgezondheid DVG Aruba, Follow 
nos riba Instagram directie_volksgezondheid_ 
aruba, subi nos website www.dvg.aw, yama nos 
na 5224200 of mail nos na servicio(Odvg.aw 


Prome Minister Evelyn Wever-Croes: 


PARLAMENTONAN DI ARUBA Y HULANDA TIN E 
DECISION FINAL RIBA E RIJKSWET 


Despues di e 
informacionnan cu a 
wordo duna durante e 
Conferencia di Prensa di 
Gobierno di Aruba siman 
pasa tratando e Rijkswet, 
miembronan di prensa a 
haya oportunidad pa haci 
pregunta na e ministernan. 
Prome Minister Evelyn 
Wever-Croes a duna su 
contesta riba un pregunta 
basta interesante cu a 
trata e rol di Parlamento 
di Aruba den e proceso di 
e rijkswet. 


Na e momento aki tin 
un acuerdo riba liñanan 
grandi, y na momento 
cu firma esaki e interes 
di e debe di Covid ta 
bay baha di 6.9% pa 
5.1%. Pa esaki no mester 
mas accion di Gobierno 
tampoco di Parlamento 
pa esey sino solamente e 


firma di Prome Minister 
di Aruba y Secretario di 
Estado di Hulanda, señora 
Alexandra van Huffelen. 
Despues di esaki ta 
cuminsa cu e proceso di e 
rijkswet. Na fin di dia no 
ta Gobierno tin di bay di 
acuerdo cu e rijkswet pero 
ta Parlamento di Aruba y 
Parlamento di Hulanda tin 
e ultimo palabra. 


Prome Minister ta 
menciona cu den e acuerdo 
aki,  referiendo na e 
mocionnan cu Parlamento 
a duna su persona e 
mandato pa sigui negocia 
na final di aña pasa, a 
keda den e cuadro di 
esaki. Gobierno di Aruba 
ta respeta e derechonan di 
Parlamento y a bin cu algo 
hibride. 


“Mester tene na cuenta 


cu e realidad ta cu 
na 2015 e Gobierno y 
Parlamento di e tempo 
ey a bay di acuerdo cu un 
LAft  (Landsverordening 
Aruba Tijdelijk financieel 
toezicht) den cual a duna 
Gobierno Hulandes hopi 
autoridad, a limita e 
autoridad di Parlamento 
di Aruba, entre otro cu 
Parlamento no por cambia 
e LAft sin cu Hulanda 
duna aprobacion. 

No ta algo cu e Gobierno 
actual a palabra sino 
desde e tempo ey caba a 
palabra, y riba e puntonan 
cu Hulanda  tawatin 
aden caba, nan no a cede 
kiermeen e puntonan ey 
bin bek. Pero mas cu esey 
no a wordo duna espacio. 
Tawatin un momento 
durante e  negosacion, 
cu Hulanda tawata kier 
RAft (Rijkswet Aruba 


financieel toezicht) so y no 
LAft y awor nos por tin un 
situacion unda por tin un 


rijkswet y e LAft por sigui 
existi”, Prome Minister a 
indica. 

Diaranson mainta, 
Minister Endy Croes 
hunto cu Sra. Josianne 
Coutinho a bishita Arco 
Iris Kleuterschool pa 
introduci e proyecto Ra Ra 
Ra Kinder Geheugenspel. 
Sra. Josianne Coutinho 
a elabora cu proyecto 
RA RA RA ta un wega 
di memoria cu el a traha 
algun aña pasa, pa inspira 
y educa nos muchanan na 
un manera dibertido di 
nos flora y fauna. E wega 
ta pa e muchanan di tur 
edad, pero specialmente 
pa e  alumnonan di 


MEGA PEUS 


Minister Endy Croes: 


A INTRODUCI E PROYECTO RA RA RA KINDER 
GEHEUGENSPEL NA ARCO IRIS KLEUTERSCHOOL 


kleuterschool y klas 1, klas 
2 y klas di scol basico. 


Con e wega ta traha? 

Un maestro of alumno cu 
ser eligi ta sinta dilanti 
di e klas. E persona aki lo 
mester uza un banchi pa 
cabes y un carta cu lo ser 
poni riba e banchi y no ta 
permiti pa mira e carta. E 
persona lo mester adivina 
ki tipo di bestia tin riba 
dje. E klas lo sigui splica 
mas tocante e bestia sin 
bisa e nomber. Asina cu 
tin suficiente informacion 
tocante e bestia, e persona 


cu tin e carta lo mester 
adivina e nomber di e 
bestia. E maestro por 
siña e studiantenan mas 
tocante e bestia door di 
habri e carta y lesa e texto 
cu tin den dje. E meta ta 
pa ora e muchanan crece 
nan tin mas aprecio pa nos 
naturalesa y nos gerencia. 


Cabesante di Arco Iris 
Kleuterschool Sra. Nelly 
Orman a indica cu e scol 
a ricibi un presentacion 
breve, pero cu hopi 
contenido di e proyecto. 
Tambe por a presencia e 
reaccion y participacion 
positivo di e muchanan. 
E ta un material cu tin 
hopi contenido cu lo siña 


e alumnonan di nos flora 
y fauna. Ademas di esaki, e 
tin e parti didactico aden. 
Sra. Orman a indica cu e 
ta un hoya di material y cu 
na scol sigur lo haci uzo di 
dje den e curiculo diario. 
Pa conclui, Minister Endy 
Croes ta felicita Sra. 
Josianne Coutinho cu e 
bunita proyecto aki. 


Awo cu 2 florin mas, bo por gana e SEZA MAME 


929.000,- 


Benta ta sera 7:30 pm y sorteo ta hunga 7:45 pm 


"Afi. 650.000,- + Afi. 275.000,- 


extrá 

e 

POLIS A CONFISCA 2 AUTO FOR DI 
PINDASTRAAT RELACIONA CU LADRONICIA 


Durante cu segundo auto tambe 
tabata investigando na posiblemente lo a ser usa 
Pindastraat y a confisca pa comete e ladronicianan 
caba un Nissan March, 
polisnan a confisca un 

- Un di e preguntanan 
lansa na Prome Minister 
Evelyn Wever-Croes, pa 
un miembro di prensa, 
durante e conferencia 
di prensa relaciona cu e 
acuerdo entre Gobierno 
di Aruba y Gobierno di 
Hulanda, tasitin diferencia 
entre e e Rijkswet proponi 
pa Hulanda na prome 
instante y e Rijkswet 
Hibride. 


Basa riba e pregunta aki, 
Prome Minister a splica cu 


Prome Minister Evelyn Wever-Croes: 


PROME MINISTER A SPLICA E DIFERENCIA ENTRE E 
RIJKSWET ANTERIOR Y E RIJKSWET HIBRIDE 


tin varios diferencia entre 
e dos Rijkswetnan aki. Na 
prome luga ta bon pa wak 
e Rijkswet den su totalidad 
cu tur e beneficionan 
financiero. Pa loke ta e 
Rijkswet anterior, un di e 
puntonan mas importante 
ta e cu den e Rijkswet ey, 
Parlamento no tabata tin 
e autoridad pa establece e 
normanan. 

Den e Rijkswet hibride, e 
definicion di e normanan, e 
"normstelling", pues ken ta 
determina e normanan, ta 


den un landsverordening 
cu ta di Parlamento. 


Tambe e mandatario a 
indica cu un otro aspecto 
importante ta e RAft, cu 
Aruba no por a sali di dje 
facilmente. Den e Rijkswet 
hibride, a wordo palabra 
cu lo bay tin un "duidelijke 
exit bepaling" indicando ki 
ora Aruba lo por sali di e 
Rijkswet aki. 


"Mirando e puntonan 
menciona, por nota cu tin 


varios diferencia, peroun di 
e beneficionan mas grandi 
pa Aruba den e acuerdo 
actual ta cu Hulanda ta 


bay compromete su mes pa 
refinancia e debenan bieu 
di Aruba". Prome Minister 
a expresa. 


NOS TIN NET NADA DI TA ORGUYOSO DI DJE PA 
LOKE TA E ACUERDO DI RIJKSWET 


Pero ta Aruba mes a presta su mes pa hañe forza den esaki! 


“Esun cu ta pensa cu 
mester ta orguyoso of cu 
mester considera e acuerdo 
cu Hulanda uno bon pa 
Aruba, sea no conoce nos 
historia y e lucha hiba of 
kier ta un ignorante di e 
falta di curashi cu tawata 
tin durante e ultimo casi 40 
añanan desde nos Status 
Aparte”, asina ex Minister 
Otmar Oduber a duna di 
conoce den un declaracion 
na prensa ayera. “Falta 
di cohon, falta di toma di 
decicion y incapacidad a 
laga e Hulandes na Den 
Haag pone Aruba lomba 
contra muraya y abusa 
di nos. Mi a bisa esaki na 
2016 ora abandona AVP pa 
motibo cu no a cumpli cu e 
programa di gobernacion 
pa introduci algo similar na 
un BTW y MEP tampoco 
tawata tin e curashi pa 
introduci esaki y a opta pa 


sigi cu un BBO cu no a sirbi 
e meta pa sanea e situacion 
financiero, sabiendo cu un 
BTW tawata e caminda pa 
cana”, Oduber a declara cu 
un tono fuerte. Segun e ex 
Minister ambos partido 
grandi y gremionan tawata 
sa cu algo parecido na BTW 
tawata e caminda pa cana, 
pero niun di tres kier a 
tuma e pasonan necesario 
pa introduci esaki. “Banda 
di e hecho cu no a tuma e 
pasonan adecua pa loke 
ta nos sistema fiscal, di 
otro banda no a atende 
cu e gastonan exorbitante 
di e aparato di gobierno. 
Es mas te dia di awe niun 
partido ni den oposicion 
of cualicion kier hiba 
e e discucion aki riba 
gastonan di gobierno, paso 
no ta cumbini nan”, dus 
Oduber. E ex mandatario 
ta enfatiza e hecho cu 


bahamento di gastonan 
di gobierno ta un must y 
cu lamentablemente niun 
politico tin e curashi pa 
cuestiona esaki. 


Pa añas a papia riba e hecho 
cu mester independisa 
departamentonan di 
gobierno, elimina esnan 
cu ta dimas of innecesario. 
Mester atende cu e mas 
di 32 edificionanan 
bandona cu tin un balor 
di riba 300 miyon. Tin 
cu reduci e cantidad di 
ministernan, pero tambe 
parlamentarionan, como 
tambe responsabilisafion 
di directornan y hefenen 
di departamentonan, 
como tambe reduccion 
den gastonan di operacion 
di gobierno. “Ainda nos ta 
na tempo, independiente 
di loke Hulanda a changa 
nos aden aki, pa atende 


cu e dos puntonan aki, 
osea introduccion di un 


banda di un reforma 
fiscal berdadero, efectivo 
y productivo, anto di otro 
banda baha drasticamente 
gastonan di gobierno. 


Esaki mester tin como 
meta pa inverti mas 
den nos enseñanza, nos 
infrastructura y nos 
grandinan y nan salud”. 


E ora ta awo segun señor 
Oduber pa haci lo corecto 
pa nos futuro generacion 
y pa demostra Hulanda 
cu si nos por tin e 
capacidad pa atende cu nos 
asuntonan na Oranjestad 
y no na Den Haag, pero 
pa esaki nos mester ta 
diciplina y consistente 
den nos accionan y no 
manera durante e ultimo 
decadanan cu a pasa. 


“Nos Plataforma PAIS 
ta boga pa un reforma 
fiscal real estilo BTW y 
un acuerdo y compromiso 
awe, prome cu proximo 
eleccion, pa reduccion 
substancial di e gastonan 
di gobierno mediante un 
dialogo nacional cu tur 
partidonan y gremionan 
den nos comunidad”, asina 
Otmar Oduber a enfatiza. 

GRADUADONAN GRADO DI BACHELOR 
MAESTRO DI WISKUNDE 


- Dialuna 6 di mei 2024 11 aña pa suficiente 


Diamars anochi a bolbe 
drenta informe di mas 
caso di kiebro y ladronicia 
for di auto na un Pizza 
Hut na Sasaki, mesora a 
dirigi un patruya na e sitio. 
Na yegada di e patruya a 
bin constata cu e pick-up 
eynan a bira victima di 
kiebro y ladronicia. Polis a 
compronde cu e ladronnan 
a bay cu su laptop Lenovo 
cual laptop tambe tabata 
na e adres na Pindastraat. 
E victima aki por recupera 


Stephany Werleman, 
convincentemente cu su 
investigacion (assessment), 
a haci e examen final 
pa conclui su estudio 
bachelor Lerarenopleiding 
Wiskunde na e facultad di 
Arte y Ciencia (FAS). 


Universidad di Aruba 
a percura den e ultimo 


su laptop pero si a keda cu 
gastonan pa cubri e daño 


maestro segundo grado 
di Wiskunde (bachelor) 
den enseñansa avansa na 
Aruba. 

E aña academico aki e 
ultimo studiantenan ta 
finalisa nan estudio y e 
bachelor Lerarenopleiding 
Wiskunde ta yega na su 
fin. Anteriormente e aña 
academico aki 


NA PIZZA HUT NA SASAKI TAMBE UN PICK-UP A BIRA 
VICTIMA DI KIEBRO Y LADRONICIA FOR DI DJE 


cometi na su pick-up. 

Diahuebs 30 di mei lo tin e reunion 
publico cu lo trata e ley pa pasa 
tres plantanan di RWZI, e sistema 
di riool di Aruba, e incinerator y 
tur lo demas pa e entidad nobo di 
AWSS. AWSS (Aruba Wastewater 
Sustainable Solutions N.V.) lo bira 
cay directamente bao di Utilities 
mescos Elmar y WEB Aruba 
N.V. Esaki ta un paso historico, 
mirando cu nos pais apenas a sali 
dos aña for di pandemia di Covid, 
y awo a traha un plan pa asina 
porfin Aruba por conoce un planta 
nobo di RWZI na Bubali cu lo ta 
basta mas grandi cu esun actual. 
E planta actual tin hopi ekipo 
cu a daña y e ta asina bieu cu ni 
e piesanan ta wordo traha mas. 
Esaki ta haci'e un planta obsoleto, 
cu tur consecuencia pa pais Aruba 
y su turismo. 


Un poco di e historia di RWZI 

. Bubali: construi na 
1972, cu un capacidad di procesa 
4500m3/dia. 

o Parkietenbos: construi na 
2007, cu un capacidad di 1500m3/ 
dia 

e Zeewijk: construi na 2008, 
cu un capacidad di 500m3/dia. 


Parlamentario Marco Berlis (MEP): 


REUNION PUBLICO PA BIN UN UN RWZI NOBO DEN 
PARLAMENTO 


Timeline / Historia 

o Na 1995 a haci e prome 
renobacion: primary, secondary 
y advanced upgrade na RWZI 
Bubali. 

o Na 2007 a haci e di 
dos renobacion: Primary and 
advanced treatment upgrade. 

. Na 2007 tambe a pone den 
funcion RWZI Parkietenbos. Na 
2008 a pone den funcion RWZI 
Zeewijk. Na 2009 Witteveen+Bos 
a recomenda pa cuminsa procesa 
e sludge na Parkietenbos. 

° Na 2014 Witteveen+Bos a 
recomenda un aeration tank nobo 
cu mester a costa Afl. 12.5 miyon, 
cual no a wordo inverti e tempo ey, 
y asina pone mas presion riba e 
planta di Bubali. 

. Na 2015 mester a haci un 
mantenimento urgente na e planta 
pa Afl. 1 miyon. 

. Na 2017 TNO Caribbean 
a bolbe recomenda pa cumpra 
un aeration tank nobo pa Afl. 13 
miyon. 

. Na 2018 a recomenda pa 
cumpra ekipo y parts. 

. Na 2019 a recomenda pa 
haci un mantenimento critico di 
ful e planta. 

o Na 2020 a inverti Afl. 3.6 


miyon pa algun parts esencial pa 
e planta. Adicionalmente, entre 
2021-2022 a haci inversion di Afl. 
3.6 miyon y Afl. 830 mil den e 
planta di Bubali. 


Un planta nobo cu un capacidad 
mas grandi. 

Aunke cu pais Aruba ta den un 
periodo direcuperacion, gobierno a 
pone prioridad y maximo urgencia 
pa bini cu un plan pa cuminsa 
solucion tur loke tin di haci cu e 
awa sushi, nos sistema di riool cu 
ta masha anticua y den mal estado, 
y e kimamento di cierto tipo di 
sushi cu e incinerator. E capacidad 
di a planta nobo na Bubali lo ta 
16.000 m3. Actualmente na Bubali 
Plas ta drentando mas o menos 


9.000m3 di awa sushi. Gobierno 
a subi e capacidad di e planta 
nobo mirando ainda tin hotel pa 
habri y pe tin capacidad suficiente 
pa procesa e awa sushi segun e 
standardnan internacional. Si tur 
cos bay bon, e construccion di e 
planta lo por wordo concretisa den 
2-3 aña. Elo ta un planta moderno 
cu e ultimo tecnologia. 


Den conclusion, mi ta contento cu 
finalmente e ley a yega Parlamento 
y cu Aruba lo bay conoce pronto 
un planta nobo di RWZI y un 
entidad cu lo cuminsa modernisa 
e otro plantanan, upgrade nos 
sistema di riool y soluciona e 
kimamento di cierto tipo di sushi 
cu e incinerator. E debatenan den 
e reunion publico lo ta interesante 
y pueblo lo por wak tambe kende 
ta sostene e solucion importante 
aki pa pais Aruba. 


Si pueblo desea mas informacion 
di e articulo aki, contact mi na 
tel: 528-4639 of email mi na: 
marco.berlisoparlamento.aw / Bo 
parlamentario y sirbidor di pueblo 
na bo ordo semper! 


NA WERFSTRAAT TAMBE OTRO AUTO A BIRA VICTIMA 
DI KIEBRO Y LADRONICIA FOR DI DJE 


Diamars anochi a drenta informe di un 
otro caso di kiebro y ladronicia for di 
auto na Werfstraat, mesora a dirigi un 
patruya na e sitio. Na yegada di e patruya 
a bin constata cu un auto a bira victima 


di kiebro y ladronicia. 


Pero aparentemente e ladron a ser stroba 
y no a logra bay cu mas pertenencia. 
Locual a ser horta for di su auto tambe 
a ser haya den e Nissan March na 
Pindastraat y cu a ser confisca pa polis. 

MISION COMERCIAL ENTRANTE DI TRINIDAD & TOBAGO 
TAWATA UN EXITO 


Camara di Comercio y 
Industria Aruba (KvK) a 
ricibi riba diahuebs 16 di 
mei ultimo un delegacion 
di 18 companianan 
di Trinidad € Tobago 
conhuntamente cu 
e Trinidad € Tobago 
Chamber of Industry 
and Commerce y e 
Trinidad and Tobago 


Manufacturers Asociation 
pa explora e mercado 
y  oportunidadnan di 
negoshi, y alabes fortalece 
relacionnan di comercio 
entre e Aruba y Trinidad & 
Tobago. 


E delegacion a representa 
e siguiente sectornan: 
construccion, cuminda y 


bebida, logistica, imprenta 
y embalaje, quimico pa 
limpieza di cas y muebles 
di cas. E companianan 
originalmente a participa 
na un mision comercial 
na Corsou for di 15 te cu 
17 di mei, pero nan a tuma 
e oportunidad pa bishita 
Aruba tambe riba 16 di 
mei. 


E evento aki a tuma luga 
na Hyatt Place pa un dia 
completo. E reunionnan 
entre e companianan 
di Trinidad & Tobago y 
comerciantenan local 


a cuminsa for di g'or di 
mainta te 4'or di atardi. 
Durante e reunionnan 
di matchmaking, 
comerciantenan di ambos 
pais a conoce otro di cerca 
y explora posibilidadnan 
di colaboracion. 


E mision comercial a wordo 
organisa riba iniciativa 
di ExporTT, un agencia 
di implementacion di 
maneho cu ta resorta bou 
di Ministerio di Comercio 
y Industria na Trinidad & 
Tobago, den colaboracion 
cu KvK cu efin pa crea mas 


laso comercial entre Aruba 
y Trinidad & Tobago. KvK 
a asisti cu e reunionnan di 
matchmaking y e contacto 
cu e companianan local y 
alabes a coordina e citanan 
ariba e dia di e mision 
comercial aki. 


KvK ta hopi satisfecho cu 
e evento aki y por mira 
bek na un evento exitoso, 
y alabes kier gradici tur 
e participantenan pa nan 
interes y participacion na e 
mision comercial aki. 


ILUNIZA CROES TA EMPLEADO SUPERIOR DI 
ARUBA BANK 


30 di mei 2024 - Iluniza Croes ta 
empleado superior di Aruba Bank 
pa luna di april 2024. Un empleado 
cu a demostra dedicacion y 
iniciativa sobresaliente, logrando 
asina e reconocimento aki. 


E compromiso di Iluniza pa 
semper pa “think outside the 
box” pa provee solucion pa e 
clientenan di Aruba Bank vu ta 
refleha e balornan di e banco. Su 
accionnan ta impacta e clientenan 
positivamente y ta pone un 


standard halto pa e excelencia di 
servicio na cliente. 


Den su tempo liber, Iluniza ta 
gusta haci diferente obra di man. 
Pa Iluniza esaki ta un actividad 
cu ta dune satisfacion ora e wak 
e resultado, y cu ta haci su mes y 
coleganan contento ora nan wak e 
producto final. 


Pabien Iluniza pa ta un empleado 
ehemplar cu ta forma parti di 
Aruba Bank. 

MINISTER ENDY CROES TA INVITA PUEBLO DI ARUBA PA E 
APERTURA DI WEGANAN ESCOLAR 2024 DIASABRA AWO 


E gran apertura ta inicia 6 or di atardi na Stadion Nadi Croes y Crismo Angela. 


Diasabra, 1 di juni, lo 
tuma luga e gran apertura 
di Weganan Escolar 2024 
den curason di Santa Cruz. 


E ceremonia oficial lo 
cuminsa 6 or di atardi 
cu desfile di 45 


scol, 


show di baile di NTG & 
NLG dirigi pa Marisol 
Peña, presentacion 
di  Gihae Gymnastics 
Aruba, entretenimento 
di brassband y entreda 
di antorcha Olimpico. 
E aña aki 1300 alumno 
di 45 scol preparatorio, 
basico y secundario ta bay 
competi contra otro den 
diferente deporte manera, 
beach tennis, volleyball, 
futbol, badminton, “kids 
athletics”, We Baile y We 
Mente. 


Na yegada, mascota Wiwi 
lo ta presente pa saluda e 
muchanan. Minister Endy 
Croes ta haci un invitacion 
special na Pueblo di Aruba 
pa bin apoya nos mucha 
— y hobennan durante 
e  competencianan di 


Weganan Escolar 2024 
cu ta inicia diasabra awo 


na Stadion Nadi Croes y 
Crismo Angela. 


ARUBA BANK TA DUNA APOYO NA EDUCACION CU 


IPADS PA IM 


Oranjestad- 29dimei2024 
- Aruba Bank ta anuncia 


su ulitimo iniciativa 
pa yuda educacion den 
comunidad local. Como 
parti di su compromiso 
continuo cu institucionnan 
educativo, Aruba Bank 


a haci donacion di iPads 
na Imelda Kleuterschool, 
pa asina duna studiante 
acceso na tecnologia 
moderno pa mehora nan 
experiencia di scol. 


E introduccion di iPads 


den e curriculum di e 
scol ta duna studiante 


oportunidad pa uza 
aplicacion educativo 
interactivo y recurso 


digital, empoderando nan 
pa explora, crea, y siña den 
manera nobo. 


Aruba Bank ta entusiasma 
di por a colabora cu 
Imelda Kleuterschool 
den nan mision pa duna 
educacion digitalisa na su 
studiantenan. Aruba Bank 
ta kere den e poder di 
tecnologia pa transforma 
educacion y di e manera 
aki ta ekipa Imelda 
Kleuterschool cu iPads. 


ELDA KLEUTERSCHOOL 

FLIP FLOP FESTIVAL TA MUDA PA 
HARBOR ARENA DIASABRA AWOR 


Elite Empire Entertainment, 
Cerbes Chill, ydemas spon- 
sors a informa diaranson 
atardi durante un rueda di 
prensa cu a tuma e decision 
pa voluntariamente muda e 
festival pa Harbor Arena for 
di Bushiri Beach Arena. E 
fecha lo keda mescos esta di- 
asabra dia 1 di Juni proximo. 


Locual a transcuri 


Durante cu Flip Flop Festival 
a cuminsa traha na Bushiri 
Beach a bin tuma nota cu 
posiblemente lo tin un neishi 
di shoco riba e tereno. Inme- 
diatamente a tuma contacto 
cu esnan cu ta encarga cu e 
proteccion di shoco pa asina 
por tuma medida pa proteha 
e bestianan. Aruba Conser- 
vation Foundation a dicidi 
di cera e area cu cabuya y 
tambe despues a pone un 
borchi. E organisadornan a 
haya e conseho pa adicional- 
mente pone heki halto y tapa 
esaki rond di e area durante 
di e evento mes. Un otro al- 


ternativa cu a keda presenta 
ta pa evalua si lo por muda e 
neishi. Sinembargo pa cu es- 
aki no lo tabata tin suficiente 
tempo mirando cu esaki tin 
un proceso complica cu ne. 


Apesar di tur e medidanan cu 
a pone riba e tereno, den bon 
colaboracion y combersacio- 
nan cu varios ‘stakeholders’ 
a dicidi voluntariamente pa 
muda e evento for di Bushiri 
Beach Arena. E decision aki 
no tabata uno facil mirando 
cu e stage, luznan, sonido y 
pantayanan tabata poni caba 
na Bushiri. E cambio lo trece 
hopi gasto financiero y com- 
plicacion logistico. Sinem- 
bargo e ekipo di produccion 
tin e confiansa den e team cu 
lo logra di termina tus cos pa 
diasabra awor y Elite Empire 
Entertainment hunto cu su 
sponsors ta mira e impor- 
tancia den preserva nos flora 
y fauna. 


Durante e rueda di prensa e 
presidente di Aruba Conver- 


CELEBRACION FIESTA DI 
CORPUS CHRISTI, PAROKIA 
BIRGEN DI FATIMA DAKOTA 


Corpus Christi ta e fiesta 
di e Curpa y Sanger di 
Cristo, di e presencia real 
di Cristo den Eucarestia. 
E ta un fiesta cu ta wordo 
celebra desde siglo XII. 
Cu e fiesta aki nos ta con- 
memora e institucion di 
e Santa Eucarestia ariba 
diahuebs Santo y nos ta 
duna tributo publico y 
solem di adoracion, amor 
y gratitud. E ta un fiesta 
hopi importante ya cu Eu- 
carestia ta e regalo di mas 
grandi cu Dios a duna nos 
pasobra E tabata desea di 
keda cu nos, tambe despu- 
es di Su Ascencion na 
Shelo. Manera semper nos 
parokia lo celebra Corpus 
Christi na un manera spe- 
cial. Reverendo Pastoor 
Jozef Pelc y Reverendo Di- 


acono Michael Nicolaas ta 
invita tur parokiano, gru- 
ponan di oracion y pueblo 
di Aruba en general pa 
asisti na e ceremonia y 
celebracion solem aki di- 
adumingo awor, 2 di juni 
2024, na Misa Birgen di 
Fatima Dakota. Tene cuen- 
ta cu e Santo Sacrificio di 
Misa ta cuminsa pa 5or 
di atardi sigui pa un pros- 
eshon den cayanan di Da- 
kota y terminando bek na 
misa. Lo reza e Santo Ro- 
sario pa 4'or y 15 di atardi. 
Cu un fe firme den Señor 
nos Dios, e Celebracion lo 
tin un influencia positivo 
riba nos bida spiritual, 
social, cultural y politico. 
Bin pa nos manifesta nos 
fe den Señor Hesus den 
Santisimo. 


vation Foundation Sr, Tyson 
Lopez a duna un danki na e 
organisacion pa mira e im- 
portancia den cuida nos na- 
turalesa. 


Diasabra 1 di Juni 2024 


Pa loke ta e evento mes, 
esaki tin un reaccion suma- 
mente positivo di publico. 
Miles di persona ja a cumpra 
nan carchi. Esaki ta debi na 
e mas di 10 atraccion musi- 
cal tanto local como inter- 
nacional cu lo ta presente 
durante e e anochi. Entre 
otro lo tin presentacion di e 
banda di soca ‘Kes The Band” 
for di Trinidad, tambe e ar- 
tista di dembow Angel Dior 


di Republica Dominicana, 
Mical Teja di Trinidad, Alex 
Sensation di USA. Tambe lo 
tey presente Dj Latu di Hu- 
landa, Ziggi Recado € The 
Nayamari Band y Tsunami, 
Mystical Connection y mas. 
Portanan ta harbri pa 5'or di 
atardi caba. 


E evento lo tin su “food 
court” tambe unda cu dife- 
rente tipo di cuminda lo ta 
disponibel pa asina e publico 
por disfruta di dje. Esaki ta 
forma parti di ful un experi- 
encia pa cada persona cu ta 
parti di e festival cu ta con- 
oce su regreso despues di 
mas di cinco aña. 


Carchi general ta disponi- 
bel na na Citgo Boulevard y 
Citgo Essoville. Tambe na 
Tropical Bottling Carry Out 
LG Smith Boulevard y Tropi- 
cal Bottling Carry Out San 
Nicolas. Digitalmente por 
cumpra riba Pay.aw y Elite- 
empire.events. 


Flip Flop Festival ta un pre- 
sentacion Cerbes Chill, CMB, 
Setar NV, Coca-Cola, Ba- 
cardi, Kini Kini Transfers & 
Tours, Embassy Suites, Re- 
naissance Wind Creek Aruba 
Resort, Ecotech, ATCO, Elite 
Empire, Rayo, Elite Produc- 
tions y XFM 102.7. 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 


na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


` Comunica na 748 56 7 


(5 748 56 71 


DIABIERNA 31 MEI 2024 


SE Gra 


PAG. 11 


DIABIERNA AWOR DURANTE EVENTO NA DJIESPIE'S PLACE LO 
DUNA RECONOCEMENTO POSTUMO NA ETTY TOPPENBERG 


Diabierna awor, esta 31 di 
Mei 2024, durante e ac- 
tividadnan semanal cu ta 
tuma lugar anochi dilanti 
Djiespie's Place na final 
di Caya Grandi, lo tin un 
ceremonia special ora cu 
ta bay ofrece un recono- 
cemento postumo na un 
gran persona. 

Hecho ta cu Djiespie's 
Place a bira ya e lugar ca- 
minda personanan di tur 
edad, por acudi pa asina 
disfruta di un anochi di 
gozo cu musica y tur cos 
riba e lugar cu tabata 
conoci antes como “Plaza 
Comercio’, y cu despues a 
bira “Plaza Nikki Habibe’. 

E reconocemento pos- 
tumo ta bay na e gran Etty 
Toppenberg (d.f.m.), como 
cu e tabata e persona pri- 
mordial cu a bin cu e idea 
pa tene dilanti Djiespie's 
Place un encuentro mu- 
sical tur Diabierna ano- 
chi, cu ta converti su mes 
den un ambiente baila- 


bel. Como cu a caba di 
remodela Caya Principal 
y cu eynan te piso ta tur 
di klinker, el a pronostica 
cu e lo bira e lugar ideal 
pa usa como pista di baile, 
specialmente pa nos gran- 
dinan. 

E reconocemento aki 
tambe lo worde expresa 
na gerencia di Djiespie's 
Place, cu a aporta cu e em- 
presa pa haci e ambiente 
di Diabierna anochi bira 
un realidad, y cu ainda 
aworaki na 2024 ta sigui 
cu yen ambiente. 

Ademas di esaki, varios 
persona ta expresando 
nan deseo pa e Plaza aki 
dilanti Djiespie's Place 
cambia di nomber, y bira 
Plaza Etty Toppenberg. 

Igor Hasham di e gru- 
po musical Nos Cu Nos' 
ta toca regularmente na 
Djiespie's Place riba Dia- 
bierna anochi. E ta mira 
con en general, nos hen- 
denan di edad grandi no 


tin realmente otro lugar 
pa bay. Porfin riba Diabi- 
erna anochi nan a haya un 
lugar pa sea sinta, goza, y 
hasta rek pia un poco bao 
di e tononan musical. 

Diabierna awor, grupo 
Nos Cu Nos lo bay ta ani- 
mando dilanti Djiespie's 
Place. Segun Hasham, 
nan agrupacion pesey ta 
bin cu un repertorio cu ta 
cay na agrado di nos ciu- 
dadanonan aki. Buscando 
informacion ta con e am- 
bientenan aki a start na 
Djiespie's Place, el a bin 
haya sa cu ta e conocido 
Etty Toppenberg a yega di 
yega eynan, y a pidi per- 
miso pa e sinta dilanti e 
negoshi y cuminsa toca cu 
su guitara pa deleite di cli- 
ente y esnan canando den 
Caya Grandi. Asina e am- 
biente a start, cu djis un 
amplifier chikito. Despu- 
es di dos siman, ya nan a 
haya nan ta saca stul pafo 
pa acomoda publico cu a 
cuminsa aglomera pa scu- 
cha Etty y su guitara. Eta- 
bata algo chikito cu a bira 
grandi, y a pone Djiespie's 
Place bira e lugar di ambi- 
ente dushi cu musica Aru- 
biano y Antiyano, y logico 
e musicanan cu ta trend 
tambe. 


HOMENAHE: Pa Dia- 
bierna awor, e grupo Nos 
Cu Nos ta planea di pre- 
senta algun cancion cu 
Etty Toppenberg a haci 
famoso, incluyendo esun 
cu el a participa hunto cu 
Trio Huasteca den e famo- 
so evento internacional di 
Festival OTI. 

A prepara dos plaquette 
special pa haci entrega e 
anochi aki. Uno ta na casa 
di Etty Toppenberg pa su 
gran iniciativa. Despues 
señora Toppenberg lo en- 
trega e plaquette aki na vi- 
uda di Djiespie's pa asina 


e 
= 
=f 


colge paden di e lugar. E 
otro plaquette ta na famia 
di Djiespie Franken, kende 
ta esun cu a sostene e ac- 
tividad aki di comienso. 
E plaquette aki tambe lo 
wordo colga na lugar spe- 
cial den Djiespie’s Place. 

Publico ta invita pa acudi 
na e anochi special aki cu 
lo bay bira uno caminda 
ta honra tanto Etty Top- 
penberg, y tambe Djiespie 
Franken kendenan a uni 
forza pa asina a crea e am- 
biente cu ainda tey tur Di- 
abierna anochi den Caya 
Grandi. 


LE 


BRIYANDO FUERTE + TRECIENDO CLARIDAD £ 


TA BUSCA PARTIDORA DI 


CORANT PA AREA DI 
Simon Antonio - Pos Chikito 
Brazil - Sanicolas 
Horario: 7.30 pm 


Contact: 585-9500 
E-mail: solodipueblogmail.com 

HOROSCOP 


31 di Mei 2024 


Feliz y productivo diabi- 
erna. Awe t'e ultimo dia 
di luna di mei, dunando 
asina luna di juni un bon 
bini. Nos a yega mita di 
aña y nos ta cla p'e reto- 
nan nobo sigui te cu fin di 
2024. Awe Solo di Pueblo 
ta presenta bo horoscop 
pa dia 31 di mei, 2024. 


Aries 

Agobio no ta bon pa con- 
vivencia cu bo pareha. Bo 
mester tuma un determi- 
nacion cu e posibel ne- 
goshi aki. Oferta di trabao 
cu miho salario y mas re- 
sponsabilidad. Estado di 
debilidad di caracgter pas- 
ahero. Number di suerte: 
89, 63, 7 


Tauro 

Mas namora cu nunca y 
ademas di esey, lo bo wor- 
do corespondi. Bo ta gana 


lo suficiente pa bo per- 
miti tur tipo di capricho. 
Laboralmente, dia hopi 
movido. Evita custumber 
cu ta daña bo facultadnan 
fisico. Number di suerte: 
66, 39, 3. 


Geminis 

Demostra bo cariño n'e 
persona stima. Sea pru- 
dente cu gasto. Nan lo haci 
bo un interesante oferta 
di trabao. Bo lomba no ta 
haci mas cu duna bo prob- 
lema, purba landa. Num- 
ber di suerte: 43, 17, 5. 


Cancer 

Jaloezie ta den bo mente 
y no ta laga bo rasona. Bo 
tin un suerte envidiabel cu 
placa. Tuma e decisionnan 
profesional cu hopi calma. 
Lubida di automedica bo 
mes, consulta cu e special- 
ista. Number di suerte: 55, 


49, 5. 


Leo 

Aunke bo ta melancolico, 
no cay den solucion facil. 
Gasta semper un moneda 
menos di loke bo ta gana. 
Coopera cu bo compa- 
ñeronan di trabao. Bo no 
ta invencibel, asina ta con- 
trola bo energianan. Num- 
þer di suerte: 85, 99, 7. 


Virgo 

Sin spera, amor lo invadi 
bo curason. Un amigo lo 
yuda bo resolve bo prob- 
lemanan financiero. Bon 
expectativa profesional, 
bida ta habri cu bo. Calma 
cu e imprevistonan si bo 
no kier caba cu bo nervi- 
onan. Number di suerte: 
88, 69, 8. 


Libra 

E clashnan cu bo tin cu bo 
pareha, lo calma. Invita 
ta bon, pero cu control. 
Bon dia na trabao, pero no 
"take it for granted. Por ta 
un mal paso lo causa cu bo 
ta haya golpi, wak unda bo 
ta cana. Number di suerte: 
36, 32, 6. 


Scorpio 

Estado melancolico y so- 
ñador cu lo cautiva un 
hende. Lo bo haya dife- 
rente oportunidad di gana 
placa. E ritmo di trabao lo 
ta bastante acelera. Bo por 
comete algun exceso si cu 
bo curpa lo nota. Number 
di suerte: 93, 57, 1. 


Sagitario 

Nochi romantico cu bo 
pareha. Bo inversionnan 
lo wordo balorisa. Varios 
entrevista laboral lo tene 
bo ocupa. Prudencia, no 
comete exceso cu cumin- 
da. Number di suerte: 14, 


17, 5. 


Invitacion: 


Capricornio 

Bo mester mima bo pareha 
mas, e ta sintie lubida. Lo 
bo resolve bo problem- 
anan economico cu exito. 
Evita confronta bo com- 
pañeronan di trabao. Si 
bo ta huma, purba di baha 
e consumo. Number di 
suerte: 95, 62, 2. 


Acuario 

Bo ta den un bon momen- 
to afectivo. Exigi recibo di 
tur loke bo cumpra, nan 
por gaña bo. Si bo kier as- 
cende bo mester move un 
ke otro hilo. Bo salud lo 
cuminsa mehora, Number 
di suerte: 72, 73, 7. 


Piscis 

Si bo controla bo cambi- 
onan di humor, lo bo dis- 
fruta di amor. Controla e 
gastonan sin stop. Lo bo 
alcansa bo metanan pro- 
fesional. Tendencia pa su- 
fri di mgraine. Number di 
suerte: 74, 65, 6. 


Riba tur prome diasabra di luna tin misa na 
Kapel Alto Vista di n milage masha grandi y 
impresionante di solo 


Diasabra 7 di october 2023, pa 7 or di 


Polisnan ta sigi cu control 

den Trafico a para un auto 

cu a comete infraccion na 
rotonde Tanki Leendert 


mester di oracion. Mama Maria a bisa e 


Den cuadro di haci auto- 
mobilistanan mas con- 
ciente di e seguridad di 
trafico polis ta eherciendo 
controlnan tur caminda y 


revisando si e documen- 
tonan ta na ordo. Laga 
esaki ta un bon momento 
pa revisa si bo auto y bo 
documentonan ta na ordo. 


mainta tin Santa Misa na Kapel di Alto 
Vista y Den Kapel di Cas Curason di Ma- 
ria na San Nicolaas. (Blue Army) 

Prome cu Santo Eucarestia ta resa Santo 
Rosario cuminsa pa 6.15 “Misterio Go- 
soso”, despues ta sigi cu Salve Regina.Ta 
invita henter e pueblo, deboto y fielnan 
pa asisti na e Santa Rosario prome cu 
misa. Luna di october ta luna di Mama 
Maria, E ta intersede pa nos na nos Tata 
Celestial. Tur fielnan di Mama Maria ta 
bin resa e Santo Rosario pa bienestar di 
henter comunidad di Aruba. Papa Fran- 
cisco ta haci un suplica na mundo henter 
pa resa e Santo Rosario, nos ta den un 
tempo di crisis grandi, hopi no ta weita 
cu nos ta den un tempo crucial cu nos no 
ta mira e fin. Aki na Aruba ya nos ta sinti 
e Cambio di Clima.. E caliente di e solo 
ta afecta nos tur dia. Den e tempo aki 
cu malesanan ta invadi HUMANIDAD. 
Laga cu nos ta mas conciente cu nos 


3 muchanan di Fatima dia 13 di october, 
“ Ami ta La Birgen di Rosario. Mi a bini 
pa spierta hende pa drecha nan bida, no 
haci Dios bira tristo pa via di pica (ya cu 
Dios ta sufri tanto caba pa pica di hende), 
resa Santo Rosario tur dia y haci pene- 
tencia pa nan pica.” Cu cara tristo y supli- 
cante La Virgen a papia e palabranan cu 
a haci mas impresion ariba Lucia. “Laga 
hendenan stop di ofende Dios; ya nan 
a ofend'E di mas caba.” Na ocacion di 
delaster aparicion, mas o menos setenta 
mil hende tawata testigo 

Laga nos ta resa pa necesidad di Iglesia 
Universal, pa Papa Francisco, Obispo 
Luis Secco, tur sacerdote, Diacono y lai- 
conan cu ta hiba e bon noticia pa e pueb- 
lo di Dios. Pa nos Gobernantenan y tur 
cu ta carga responsabilidad pa nos pais 
Aruba. Pa enfermonan den exterior cu 
a bay busca nan salud. Pronto lo ta na 
Aruba y gosa di un bon salud. 

MINISTER ENDY CROES TA FELICITA RICARDO'S 
RESTAURANT CU APERTURA DI NAN DI DOS LOCALIDAD 
SITUA DEN ORANGE PLAZA MALL 


ORANJESTAD: Reciente- 
mente, den un esfera fes- 
tivo Ricardo's Restaurant 
& Bar Aruba a celebra nan 
dies (10) aniversario cu 
apertura di nan localidad 
nobo situa den Orange 
Plaza Mall. E celebracion a 
conta cu presencia di Min- 
ister Endy Croes acom- 
paña pa su kerida esposa 
Dilailah Croes — Odor, 
Prome Minister di Aruba 
Evelyn Wever — Croes y 
Minister Xiomara Madu- 
ro. Memey di famia, amis- 
tad y demas invitadonan 
special, propietarionan 
Sra. Anky y Sr. Harold 


Chirino a haci e gran ap- 
ertura, unda cu Sra. Anky 
a corta e cinta y asina e 
restaurant a keda oficial- 
mente habri. 

Ricardos Restaurant ta 
ofrece nos local- y tur- 
istanan platonan delicioso 
y ta habri pa desayuno, 
almuerso y cena. Pa con- 
clui, Minister Endy Croes 
ta felicita e propietario di 
Ricardos Restaurant pa 
kere y inverti den econo- 
mia di nos pais. Alabes ta 
felicita staf y personal cu 
apertura di dos restaurant 
y ta desea nan hopi exito. 
Pabien! 


OLIVE TREE'S 
PRE-PAID 
FUNERAL PLAN 

FORTALEZA PA FAMIA 


Scirbi pa Pastor Marcel Balootje. 


NO TIN NINGUN PICA CU LO 
NO SALI NA CLA 


3 


eL PECADO 
TE SEPARA DE DIOS 


Pica scondi ta un peli- 
ger pa nos mes person- 
almente, pa nos cas, pa 
nos famia, y si bo ta carga 
ministerio, pa e congrea- 
cion completo, y si bo ta 
den liderazgo di un com- 
pania pa e compania,y si 
bo ta lider di un pais , pa 
henter e pais. 


Romanos 6:23 ta para scir- 
bi: pasobra pago di pica ta 
morto, ma e don di gracia 
di Dios, ta bida eterno den 
Cristo Hesus nos Señor. 


Awendia e combersacion 
di satanas y Eva ta wordo 
hopi usa, den cual satanas 
ta bisa Eva cu Dios ta robes 


y cu Eva por haci locual cu 
kier, y cu desobedencia lo 
haci Eva sabi, asina e pica 
a drenta mundo y ta haci- 
endo daño te awe. 


Pesey Isaias capitulo 5:20 
ta bolbe corda nos: Ay di 
esun cu ta yama loke ta 
malo bon, y loke ta bon 
malo, loke ta scuridad lus,y 
loke lus scuridad ,, y loke 
ta marga dushi, y loke ta 
dushi marga. 


*Awendia den hopi caso 
esun cu ta, of den pica of 
ta haci malo no kier wordo 
coregi,y e ta rechasa e pal- 
abra di Dios. 


ps Ne 


SOLODIPUEBLO(VGMAIL.COM 
CEL.585 9500 


*Ta pone nos corda riba 
un yoke di un persona cu 
tabata bende droga den 
un area turistico, y polis a 
yega y corre cune for di e 
lugar. 


“E persona a contesta, na 
e polis, ata abo ta traha, 
pasobra kico bo ta stroba 
ami di traha? 


*Den e caso aki nos por 
mira cu e persona ta con- 
sidera maldad como su 
trabao. 


Proverbionan 28:13 ta 
bisa: Esun cu sconde su 
pica lo no prospera, ma 
esun cu confesa y laga 
nan, lo haña misericordia. 


1Juan 1:9 ta garantisa 
nos: Si nos confesa nos pi- 
canan, E ta fiel y husto pa 
pordona nos , nos picanan 
y pa limpia nos di tur in- 
husticia. 


Ora ta trata di nos hogar , 
tur pica cu nos ta comete 
scondi y no ta confesa, ta 
un peliger pa nos famia, 
pasobra e enemigo ta usa 
esey pa kibra e famia ora e 
pica sali na cla, hopi biaha 
un mayor no ta tene cuen- 
ta, cu ora su bagamunde- 
ria sali na cla cuanto daño 
mental, spiritual, of tin 
biaha e por traumatisa su 
famia pa largo tempo. 


Ta un specialidad di e en- 
emigo pa siña con tira pie- 
dra sconde man, con come 
limpia boca y bisa mi no a 
haci nada. 


Den Job 24:13-15 ta para 
scirbi: Tin esnan cu ta re- 
beldia contra e lus, nan no 
conoce su camindanan, ni 
ta keda den su berehanan. 


E matado ta lanta ora dia 
ta habri: E ta mata pober- 
nan y esnan den necesidad 
y anochi e ta mescos cu un 
ladron. 

E wowo di e kibrado di 
matrimonio, ta warda te 
ora cuminsa bira scur. Y 
e ta bisa: Ningun wowo lo 
mirami. Y e ta distrasa su 
cara. 


Esun cu ta tene cuenta 
cu instruccion ta riba e 
bereha di bida, ma esun 
cu ta rechasa, reprende- 
mento ta cana dwal.( Pro- 
verbionan 10:17). 


Boso picanan a causa sep- 
aracion entre boso y boso 
Dios,y boso picanan a haci 


cu Su cara keda scondi 
pa boso,asina cu E no ta 
tende.( Isaias 59:2). 


No tin un engaño diaboli- 
co mas grandi cu pone un 
hende kere cu e ta felis, 
sabiendo bon, cu e ta biba 
leu for di boluntad di Dios, 
cubri bao di maldad, in- 
moralidad y abominacion. 


Mientras cu nos no con- 
fesa nos pica, e enemigo 
ta sigi acusa nos dilanti di 
Dios, y pica sin confesa ta 
un porta habri pa tur cos, 
pesey nos mester confesa 
na Dios. 
Sinceramente, Pastor 
Marcel Balootje. 


— JENNA | HANA 


Meli PITIIA 

Despues di cu merdia polis a detene dama burachi, 
despues di mey anochi at'e atrobe den bar! 


Diaranzon madruga polis 
a bay na un bar na Ponton 
pa un muhe burachi, me- 
sora a dirigi un patruya na 
e sitio. Na yegada di e pa- 
truya nan a topa e mesun 
muhe cu polis a detene 


merdia. Polis a puntre si 
ainda e ta bebiendo ela 
contesta cu ta treat nan ta 
treat e. Pa su mesun bon 
y di otronan polis a pidi e 
vehiculo di transporte y a 
bay hib'e na su cas. 


TE HUUR 


prime lokatie 


Kantoorruimte beneden- 
verdieping 90 m2 te 
L.G. Smith Boulevard 22 
vanaf 1 juli a.s., 
Huurprijs n.o.t.k. 


Voldoende parkeerruimte 


Te bevragen 


bij 5824417 


t.a.v. Prisca Sapuana of 
SapuanapOkloeslawyers.com 


CELEBRANDO 38 AÑA DEN RADIO 
DIFUSION DI CECILITO LOPES 


1 JUNI 2024 | 8.30PM 

Accidente basta pisa cu 
hende herida dilanti 88 
Food Center 


Diaranzon 
drenta informe di un ac- 
cidente cu hende herida 
dilanti 88 Food Center 


madruga a 


na Macuarima, mesora 
a dirigi tanto polis como 
ambulans na e sitio. Na 
yegada di e patruya a bin 
compronde cu aki ta trata 
di un pick-up maneha pa 
un dama cu lo a bira di- 
lanti un Jeep sin dupe 
preferencia y nan a dal 


den otro y e pick-up a bay 
dal un otro auto staciona. 
Debi na e fuerte impacto e 
dama den e pick-up a re- 
sulta herida. Na yegada di 
e ambulans na prome in- 
stante no por a logra saca 
e dama for di e pick-up 
pero un rato despues si a 
logra sak'e. Nan a atende y 
transporte pa ricibi trata- 
mento mas avansa na hos- 
pital. 


Parlamentario, ing. Mike de Meza: 
Compania nobo ta djis otro manera 
di core pa responsabilidad y hinca 

friends € family 


Despues di a atende un 
reunion publico den cual 
Gabinete Wever-Croes II 
a introduci un concepto 
di ley pa crea un compa- 
nia estatal bou di Utilities 
Aruba N.V., Parlamentario 
di Partido di Pueblo Aru- 
bano AVP, ing. Mike de 
Meza a denuncia publica- 
mente con gobierno actual 
ta core pa su responsabili- 
dad y ta sigui purba hinca 


mas di su hendenan den e 
aparato publico. 
Oficialmente, e proposi- 
to di e compania estatal 
nobo lo ta e maneho di e 
tres plantanan di trata- 
mento di awa sushi ubica 
na Parkietenbos, Bubali- 
plas y Zeewijk, ademas di 
e insinerado na Parkieten- 
bos. Sinembargo, de Meza 
ta kere cu esaki ta djis un 
manera pa Gabinete Wev- 
er-Croes por laba man di 
su responsabilidad pa e 
mal maneho hiba, genera 
mas placa pa nan maluza 
y crea luga pa emplea mas 
di nan friends & family. 
Fraccion di AVP a studia 
e concepto di ley cu gobi- 
erno a presenta y ta con- 
sidera cu esaki no ta un 
solucion berdadero ya cu 
no tin estudio pa demostra 
su factibilidad. E realidad 


ta cu no tin un solucion 
integral y sostenibel; no 
tin documento adicional 
necesario manera plan di 
formacion, maneho stra- 
tegico of analisis di riesgo. 
“Durante e shete añanan 
di Gabinete Wever —Croes 
I y II a causa un desas- 
ter den maneho di sushi 
tanto solido y likido. Hopi 
ciudadano y comerciante a 
haya nan mes ta bay corte 
y gana caso. Aruba a bira 
un dump sin ningun pl- 
anificacion of alternativa. 
Mas cu 300 mil ton a wor- 
do dera sin un plan kico ta 
bay haci cu ne. E maneho 
ta desastroso y e situacion 
ta alarmante,” de Meza a 
indica. 

Y ta Minister President 
Evelyn Wever-Croes mes 
ta responsabel pa esaki 
pasobra RWZI ta cay bou 


di DOW cu ta e cartera di 
infrastructura. Loke si go- 
bierno ta cla pa bisa ta cu 
e ta bay costa 200 miyon 
florin, pero sin splica pa- 
kico, mientras cu esaki ta 
e gobierno cu a haya 500 
miyon florin extra pa aña 
danki na medida y asina 
mes no tin pa inverti. 
Awo kier sace atrobe for 
di saco di otro, den e caso 
di e cartera di turista, po- 
niendo na peliger e pan di 
henter e pais. 

Realidad ta cu tin mas 
cu 20 pagina di preocu- 
pacion expresa pa Raad 
van Advies cu gobierno 
ta ignora y nenga di duna 
splicacion. Realidad ta cu 
esaki ta un concepto di ley 
cu no mester a yega parla- 
mento mes. No sa caba cu 
e ta bay pasa toch, danki 
na e sosten di coalicion 
MEP-RAIZ y asina Gabi- 
nete Wever Croes atrobe 
ta core pa su responsabi- 
lidad. 

Riba dje, e echo cu kier 
pone e compania nobo 
aki bou di Utilities Aruba 
NV. tambe ta cuestionabel 
ya cu e ultimo aki actu- 
almente ta carece di tur 


tipo di credibilidad actu- 
almente mirando e desas- 
ter cu tin tanto na WEB, 
como na Elmar. 

Parlamentario De Meza 
ta boga pa proteha medio 
ambiente, salud di hende y 
industria turistico y con- 
sidera pa cambia e planta 
di procesamento di luga. 
Si mester haci cambio na 
e ROPV, esey ta posibel 
door cu ta pa un motibo di 
urgencia y na fabor di bi- 
enestar general. 

